# Belén Rueda

Belén Rueda (Madrid, 16 de març de 1965) és una actriu i presentadora de televisió espanyola. Després d'una extensa carrera televisiva a sèries i programes durant més de deu anys, Belén Rueda debutà al cinema l'any 2004 amb Mar adentro, dirigida per Alejandro Amenábar, i protagonitzà L'orfenat el 2007. A Mar adentro compartí repartiment amb actors com Javier Bardem o Lola Dueñas i guanyà el premi a millor actriu revelació a la XIX edició dels Premis Goya.

## Biografia

La seva mare era professora de ball, i el seu pare enginyer. Als 5 anys Belén es va traslladar amb la família a Alacant, a causa de problemes de salut d'una de les seves germanes. Finalitzats els seus estudis secundaris se'n va a Madrid, on es matriculà a la Universitat per estudiar la carrera d'arquitectura. Compaginà els seus estudis amb una feina com a venedora de pisos, fins que fou contractada per a un petit treball a la televisió, com a hostessa del programa VIP Noche, en el qual uns mesos més tard va ser presentadora al costat d'Emilio Aragón.
A partir d'aleshores, Belén Rueda va fer de presentadora de diversos programes a la pantalla petita, convertint-se així en un rostre familiar per als teleespectadors. Es va veure en espais com Telecupón, La ruleta de la fortuna, Noche, noche, Ta tocao o En directo contigo. El 1997 s'integra en la sèrie Médico de familia, en què dona vida a una fotògrafa anomenada Clara Nadal, que hi va romandre durant unes setmanes, ja que el seu personatge va ser traslladat, l'any 1998, a la nova sèrie Periodistas, on va estar fins a l'any 2002.
L'any 2003 comença a treballar a Los Serrano, on encarna un dels personatges protagonistes, Lucia Gómez Casado, fins a l'any 2007. Posteriorment l'hem pogut veure actuar en altres sèries com La princesa de Éboli, com a Ana de Mendoza de la Cerda, El barco, com a Leonor, Luna, el misterio de Calenda, com a Sara Cruz, o B&B, de boca en boca. L'actriu ha treballat també a la pantalla gran, l'any 2004, de la mà d'Alejandro Amenábar, a la pel·lícula Mar adentro, on va interpretar Julia, una labor que va ser molt reconeguda tant pel públic com per la crítica, i per la qual li va ser atorgat el Premi Goya a la millor actriu revelació.
L'actriu ha participat després en moltes altres pel·lícules, com per exemple L'orfenat, del director Juan Antonio Bayona, 8 citas, El mal ajeno, Els ulls de la Júlia, No tengas miedo, El cuerpo o el curtmetratge Retruc, de Francesc Talavera. Rueda ha fet alguna incursió en el teatre, l'any 2007, en l'obra Closer, del director Mariano Barroso, i el 2011, a La caída de los dioses, de Tomaz Pandur.
L'actriu ha rebut diferents premis i nominacions al llarg de la seva carrera. A part del ja esmentat Goya, podem esmentar-ne algun altre com el Premi a la millor actriu protagonista concedit per la Unió d'Actors pel seu treball en la pel·lícula L'orfenat.

## Filmografia
### Cinema

| Com a actriu Retruc (2001, curtmetratge) Mar adentro (2004) Savage Grace (2007) L'orfenat (2007) 8 citas (2008) Spanish Movie (2009) Els ulls de la Júlia (2009) El mal ajeno (2010) No tengas miedo (2011) El cuerpo (2012) Séptimo (2013) Ismael (2013) Séptimo (2013) La noche que mi madre mató a mi padre (2016) Órbita 9 (2016) Perfectos Desconocidos (2017) El Cuaderno de Sara (2017) El Pacto (2018) | Com a dobladora Madagascar (2005) Artic Tale (2007) Madagascar 2 (2008) Oceanworld 3D (2009) |

### Televisió

| Com a presentadora VIP Noche (1990-1992) Telecupón (1991) La ruleta de la fortuna (1992) Tele 5 ¿dígame? (1992) Noche, noche (1993) Tentación (1993) Ta tocao (1994) Sin ir más lejos (1995) El Belen de Navidad (1995) En directo contigo (1995-1996) ¿Qué apostamos? (1996) Zip Zap (1997) El club de la comedia (2001, 2011) Gotas de vida (2007) Saturday Night Live (Espanya) (2009,invitada especial) | Com a actriu Médico de familia (1997, cinc episodis) Periodistas (1998-2002) 7 vidas (2001, un episodi) Los Serrano (2003-2007) La princesa de Éboli (2010) El barco (2011, tres episodis) Luna, el misterio de Calenda (2012-2013) B&B, de Boca en Boca (2014-2015) La embajada (2016) |

### Teatre

* Closer (2007)
* La caída de los dioses (2011)

## Premis

Premis Goya
| Any | Categoria | Pel·lícula | Resultat |
| 2007 | Premi Goya a la millor actriu protagonista | L'orfenat | Candidata |
| 2004 | Premi Goya a la millor actriu revelació | Mar adentro | Guanyadora |
Fotogramas de Plata
* Millor actriu de cinema per L'orfenat (2007)
* Nominada a millor actriu de teatre per Closer (2007)
* Millor actriu de cinema per Mar adentro (2004)
* Nominada a millor actriu de televisió per Los Serrano (2003)
Unión de Actores
* Millor actriu protagonista de cinema per L'orfenat (2007)
* Nominada a millor actriu protagonista de televisió per Los Serrano (2005)
* Millor actriu revelació per Mar adentro (2004)
Círculo de Escritores Cinematográficos
* Nominació a la millor actriu protagonista per L'orfenat (2007)
* Premi revelació per Mar adentro (2004)
Premis ACE
* Millor actriu per L'orfenat (2007)
* Nominada a millor actriu per Mar adentro (2004)
Premis Saturn
* Nominació a la millor actriu per L'orfenat (2007)
Premis Protagonistas
* Premi de cinema per L'orfenat (2007)
Premis Barcelona
* Millor actriu per L'orfenat (2007)
TP d'Or
* Nominada a millor actriu per Los Serrano (2003)
* Nominada a millor presentadora per Ta tocao (1994)
Premis Max
* Nominació a millor actriu protagonista per Closer (2007)

## Referències

* ↑ «Belén Rueda celebra su cumpleaños orgullosa de una impresionante carrera que la catapultó a lo más alto» (en castellà). Cadena 100, 17-03-2021. [Consulta: 29 gener 2024].
* ↑ «10 pistas para conocer a Belén Rueda» (en castellà). Diez minutos, 17-03-2018. [Consulta: 29 gener 2024].
* 1 2 3 4 5 «Belén Rueda» (en castellà). Bekia. [Consulta: 29 gener 2024].
* ↑ «'B&B de boca en boca', una serie 'muy española'» (en castellà). El Mundo, 13-12-2013. [Consulta: 23 desembre 2017].
* ↑ «Biografía de Belen Rueda» (en castellà). biografias. [Consulta: 8 febrer 2014].